શાળાજીવનમાં ભણવામાં હું નબળો. ગણિત, વિજ્ઞાન, ભૂગોળમાં આજે પણ ગતાગમ પડતી નથી. મારો ભાઈ અરવિંદ ખૂબ જ હોંશિયાર. શાળામાં એની હોશિયારીનાં વખાણ થતાં અને અજાણપણે પણ શિક્ષકો બે ભાઈઓની સરખામણી કરે અને મને ઉતારી પાડે. આવું બધું મને ગમતું ન હતું. સંસ્કૃત, ગુજરાતી અને અંગ્રેજી ભાષા ગમતી. એસ.એસ.સીમાં મને માંડ પાંત્રીસ ટકા મળ્યા ત્યારે મોટા ભાઈએ મજાક પણ કરેલી કે મૂળ તો તેત્રીસ ટકા હશે પણ બે ટકા ગ્રેસના મળ્યા હોય.